hu hu hu hu hu hu hu hu hu hu hu hu en hu hu hu hu hu hu hu en hu hu hu hu hu cs hu en hu sv hu sv es hu en pt en fr es fr es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de en hu en hu fi hu hu hu hu sv zh hu ceb en ru de hu de ru en ru de ru hu nb ru en en uk es de hbs_lat zh en ru ru en uk es de hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ca id hbs_lat da de eo es eu fa fi fr lt he hbs_lat it id is it ja lt lv nl nb fr en pl pt ru hbs_lat en hbs_lat sv en en fy vi pl zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 21.
Ugrás a navigációhoz Ugrás a kereséshez
Eutassa heterophylla Salisb., Trans. Linn. Soc. London 8: 316 (1807)
Araucaria excelsa var. glauca Carrière, Traité Gén. Conif.: 420 (1855)
Eutacta excelsa var. aurea-variegata Carrière, Traité Gén. Conif., ed. 2: 611 (1867)
Eutacta excelsa var. glauca (Carrière) Carrière, Traité Gén. Conif., ed. 2: 611 (1867)
Eutacta excelsa var. monstrosa Carrière, Traité Gén. Conif., ed. 2: 611 (1867)
Eutacta excelsa var. variegata-alba Carrière, Traité Gén. Conif., ed. 2: 611 (1867)
Araucaria excelsa var. speciosissima Carrière, Rev. Hort. 46: 451 (1874)
A Norfolk-sziget (Ausztrália külbirtoka) a Csendes-óceánban
A Wikifajok tartalmaz Norfolk-szigeti araukária témájú rendszertani információt.
A Wikimédia Commons tartalmaz Norfolk-szigeti araukária témájú médiaállományokat és Norfolk-szigeti araukária témájú kategóriát.
A Norfolk-szigeti araukária vagy Norfolk-szigeti fenyő (Araucaria heterophylla) a tűlevelűek (Pinopsida) osztályába sorolt fenyőalakúak (Pinales) rendjében, az araukáriafélék (Araucariaceae) családjában a névadó araukária (Araucaria) nem egyik közismert faja.
A Csendes-óceánban Ausztráliától keletre található Norfolk-szigeten endemikus. A szobafenyő nevet azért kapta, mert dísznövény változatát szerte a világon ültetik — kiváltképp a világos, üvegezett irodákban.
Eredeti termőhelyén akár 60 méter magasra is megnőhet, a dísznövény változat dézsában legfeljebb 1,5 méteresre cseperedik. Törzse kivételesen egyenes, koronája piramis alakú, ágörvei szimmetrikusak: az idősebbek ívesen csüngenek, a fiatalok meredeken felfelé törnek. Az idősebb példányok kérge pikkelyes.
Tűlevelei fényes világoszöldek; a fiatal növényeken lágyak, 1-1,5 centiméter hosszúak, idősebb egyedeken (főként a tobozokat hordozó ágakon) sokkal rövidebbek, görbültek, a csúcsuk kemény.
A porzós tobozvirágzat karcsú, barkaszerű, virágzás után lehullik; a termős kerekdedebb, majd nagy toboz terméssé fejlődik. A toboz gömbölyű vagy a hosszánál kissé vastagabb, 8-12 centiméter átmérőjű. A sok, tömötten összezáródó, elfásult tobozpikkely körülbelül 1 centiméter hosszú, csúcsuk gyakran görbült.
A jól megvilágított helyeket szereti. Fagyérzékeny.
Világos vagy félárnyékos helyen érzi jól magát, óvjuk a közvetlen napsütéstől!
A kis hőingadozást kedveli; télen tartsuk hűvös helyen, körülbelül 10 °C-on!
Tavasztól őszig öntözzük rendszeresen, télen ritkábban!
Ha fűtött szobában tartjuk, permetezzük leveleit! Időnként levegőztessük!
A kiszáradás és a túlöntözés is megviseli. Sajnos, neve ellenére szobában elég nehezen nevelhető. A legnagyobb gond a tűlevelek hullása, és a felkopaszodás (az alsó ágak elvesztése) — ez a túlzott napsütés, a száraz levegő vagy a föld kiszáradása miatt is bekövetkezhet. Kártevői nem ismertek.
Leggyakrabban szobanövényként nevelik. Gyorsan, egyenletesen nő.
A vitorlás hajók korában elterjedését nagyban segítette, hogy fájából kiváló árbóc készül. Emiatt a Norfolk-szigeten állománya megritkult, de napjainkban a természetvédelmi intézkedéseknek köszönhetően ismét növekszik.
Egyike a fenyőalakúak (Pinales) azon néhány fajának, amelyek a trópusi síkságokon is jól fejlődnek. Dekoratív alakja és a vitorlás hajók divatja miatt ma is világszerte nevelik. Ilyen célokra telepítették be – a hozzá hasonló alkatú oszlopos araukáriával (Araucaria columnaris) együtt Hawaiira is, ahol ezek a fajok mára helyenként meghatározzák a táj képét. A Mediterráneumban általánosan elterjedt, Észak-Európában azonban szabadban csupán egyetlen helyen, a Nagy-Britanniához tartozó Scilly-szigeteken nő (a Tresco apátság kertjében a legnagyobb példány 30 m magas).
Madeirán a partközeli (600 m-nél nem magasabban kialakított) parkokban és botanikus kertekben ültetik; gyakran a hasonló termetű, de a csúcs közelében kiszélesedő lombkoronájú ausztráliai araukáriával (Araucaria bidwillii) együtt.
Jean G. Rohwer: A trópusok növényei. Szerk. D. Nagy Éva, ford. Lászay György. Budapest: Magyar Könyvklub. 2002. = Természetkalauz, ISBN 9635476221
Susanne Lips: Madeira. A Botanical Melting Pot! Oliver Breda Verlag, Duisburg. p. 12. ISBN 3-938282-09-6
Araucaria heterophylla (Salisb.) Franco, Anais Inst. Super. Agron. 19: 11 (1952) The World Checklist of Selected Plant Families
USDA, ARS, Germplasm Resources Information Network. Araucaria heterophylla in the Germplasm Resources Information Network (GRIN), US Department of Agriculture Agricultural Research Service.
Owen Johnson: Európa fái. Ill. David More, ford. Illés Beatrix. [Budapest]: Kossuth. 2011. ISBN 978-963-09-6602-3
IUCN Red List:Norfolk Island Pine
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Norfolk-szigeti_araukária&oldid=25116951”
Taxonok több mint 20 taxonazonosítóval
Szócikkek automatikus hozzáadott bazionim névvel
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 21., 20:49
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.